Sunce sjaše, kiša rominjaše
<s>Sunce sjaše, kiša rominjaše,</s>

<s>Gondže Meho djevojku vođaše.</s>

<s>Boga moli gondže momče mlado:</s>

<s>- Daj mi, bože, vihor sa planine,</s>

<s>jugovine sa Hercegovine,</s>

<s>da uzdigne puli-duvak dragoj,</s>

<s>da ja vidim šta li dvoru vodim,</s>

<s>imam li šta majci dovoditi?</s>

<s>Bog mu dade vihor sa planine,</s>

<s>jugovine sa Hercegovine,</s>

<s>diže mladoj puli-duvak s lica.</s>

<s>Sinu lice kano žarko sunce,</s>

<s>a sve svate groznica pohvata,</s>

<s>gondže Meho s konja svoga pade.</s>

<s>Sjaha s konja gizdava djevojka:</s>

<s>- Ustaj, Meho, ustani mi, dušo!</s>

<s>Kad ti dođem blizu dvoru tvome,</s>

<s>otpnem peču, odgrnem feredžu</s>

<s>pa pošećem po bijelu dvoru,</s>

<s>šećer-kahvu majci ti donesem,</s>

<s>šta l' ćeš, dušo, tek onda činiti?</s>

<s>Sevdalinke</s>

